Роналдиньо
Роналдо де Асиш Морейра (, произнася се по-близко до Хуналду джи Асис Мурейра), по-известен като Роналдиньо, е бивш бразилски футболист, атакуващ полузащитник. Печели световна слава като футболист на Барселона (2003 – 2008), където се доказва като майстор на дриблирането, преките свободни удари и пасовете. След престоя си при каталунците Роналдиньо изиграва три сезона за Милан (2008 – 2011), след което играе в бразилските Фламенго, Атлетико Минейро и мексиканския Куеретаро.

Избиран е за Футболист на годината на ФИФА през 2004 и 2005 г. През 2005 г. Роналдиньо става третият бразилец, който получава наградата Златната топка за най-добър футболист на Европа. През 2002 г. Роналдиньо става световен шампион с екипа на .

Роден е в Порто Алегре на 21 март, 1980 г. Наричан е Роналдиньо (Малкия Роналдо), за да се различава от своя съименник и също известен футболист – Роналдо. Той е наричан още Роналдиньо Гаучо (от Gaucho – жител на щата Рио Гранде до Сул).

Клубна кариера

Ранни години 
Роналдиньо започва кариерата си в родния отбор Гремио Порто Алегре през 1997 г., като изиграва 44 мача и вкарва 21 гола за три години. През 2001 г. преминава във френския ПСЖ, за който изиграва 86 мача и вкарва 25 гола. Най-добрия му приятел е бил Еди Орхан Зюраб, който му е помогнал да се издигне във футбола.

Барселона 
През 2003 г. Барселона плаща за него 25 милиона евро и бразилецът заминава за Испания. Роналдиньо е с основни заслуги „Барселона“ да спечели шампионата на Испания в два поредни сезона – 2004/2005 г. и 2005/2006 г. – и Европейската шампионска лига за 2005/2006 г. за втори път в клубната си история. Роналдиньо бързо се превръща в любимец на феновете в новия си отбор, често е определян за най-добрия футболист в света, като печели наградата Футболист на годината на ФИФА за 2004 и 2005 г. и Златната топка за 2005 г. След триумфа в Шампионската лига през 2006 г. формата на Роналдиньо постепенно спада, като често е критикуван от медиите за неубедителната си игра. През пролетта на 2008 г. Рони рядко попада в титулярния състав на отбора. През юли 2008 г. преминава в италианския Милан. Роналдиньо има 214 мача и 94 гола за Барселона.

Милан 
На 17 юли 2008 г. Роналдиньо е официално представен на стадион Сан Сиро пред около 40 000 фенове на Милан. . Той се представя добре в новия си отбор, като след напускането на Кака през лятото на 2009 г. става основен плеймейкър на отбора. През сезон 2010 – 2011 формата му спада отново и се завръща в родината си.

Национален отбор 
Роналдиньо става световен шампион с националния отбор на Бразилия на световното първенство през 2002 г. в Япония и Южна Корея. Той отбелязва два гола в турнира и участва в титулярния състав на Бразилия във финалния мач срещу Германия.

На Световното първенство през 2006 г. в Германия Роналдиньо участва във всичките пет мача на Бразилия, но представянето му е счетено за разочароващо от запалянковци и журналисти. През 2010 г. той дори не попада в състава на Бразилия за мондиала в ЮАР. През 2013/2014 г. навлиза в добра форма, но не е повикан в състава за световното първенство в Бразилия и отборът домакин губи катастрофално последните два мача (полуфинала с 1:7 и за 3-то място с 0:3), като остава четвърти.

Рекламни договори 
Бразилецът има подписан рекламен договор с американската компания за спортна екипировка – „Найк“. За него от компанията са разработени два модела футболни обувки – „R10 tiempo“ и „Тиемпо Роналдиньо“ (Tiempo Ronaldinho).

Също така е рекламно лице на редица компании за хранителни продукти и др.

Статистика

Клубна кариера 

1Други турнири включват регионалните първенства в Бразилия и Суперкупата на Испания.

Национален отбор

Голов коефициент

Успехи

ПСЖ 
 Купа Интертото – 1 (2001)

Барселона 
  Шампионска лига – 1 (2006)
  Примера Дивисион – 2 (2005, 2006)
  Суперкупа на Испания – 2 (2005, 2006)

Милан 
  Серия А – 1 (2011)

Национален отбор 
 Копа Америка – 1 (1999)
 Световно първенство – 1 (2002)
 Купа на Конфедерациите – 1 (2005)

Индивидуални 
 Златна топка на Франс Футбол – 1 (2005)
 Футболист на годината на ФИФА – 2 (2004, 2005)
 Идеален отбор на годината на ФИФА – 3 (2005, 2006, 2007)
 Идеален отбор на годината на УЕФА – 3 (2004, 2005, 2006)
 Идеален отбор на Световното първенство – 1 (2002)
 Най-добър нападател в Европа – 1 (2005)
 Най-полезен футболист в Европа – 1 (2006)
 Златна обувка – 1 (2009)
 ФИФА 100
 Златна топка на Бразилия – 1 (2012)

Външни препратки 

 Официален уебсайт 
 Официален профил в Transfermarkt.de
 Видео моменти от YouTube
 Първата и единствена емоционална изповед на Роналдиньо

Източници 

Носители на „Златна топка“
Бразилски футболисти
Футболисти на Гремио
Футболисти на ПСЖ
Футболисти на ФК Барселона
Футболисти на Милан
Футболисти на Фламенго
Футболисти на Флуминензе
ФИФА 100
Родени в Порто Алегри
Почетни граждани на Рио де Жанейро